Document ID: 31997D0639

KOMISSION PÄÄTÖS,
tehty 19 päivänä syyskuuta 1997,
34 Mbit/s:n digitaalisiin kehystämättömiin ja kehystettyihin kiinteisiin johtoihin liitettävien päätelaitteiden liitäntävaatimuksia koskevista yhteisistä teknisistä määräyksistä (ETA:n kannalta merkityksellinen teksti) (97/639/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (1), sellaisena kuin se on muutettuna direktiivillä 93/68/ETY (2), ja erityisesti sen 6 artiklan 2 kohdan toisen luetelmakohdan,
sekä katsoo, että
komissio on yksilöinyt sellaiset päätelaitetyypit, joita varten tarvitaan yhteiset tekniset määräykset, sekä määritellyt kyseisten määräysten soveltamisalan,
olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, ja
tässä päätöksessä mainitut yhteiset tekniset määräykset ovat ACTE-komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Tässä päätöksessä vahvistetaan sellaisia päätelaitteita koskevat vaatimukset, jotka on tarkoitus liittää yleiseen televerkkoon tiedonsiirtonopeudeltaan 33 920 kbit/s:n olevien (binäärisisältöä rajoittamatta) avoimen verkon tarjontaan (ONP) kuuluvien 34 368 kbit/s:n digitaalisten kehystämättömien kiinteiden johtojen (D34U) tai avoimen verkon tarjontaan kuuluvien 34 368 kbit/s:n digitaalisten kehystettyjen kiinteiden johtojen (D34S) liityntäpisteisiin ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan.
2. Tässä päätöksessä vahvistetaan päätelaitteiden liitäntävaatimuksia koskevat yhteiset tekniset määräykset.
2 artikla
1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 91/263/ETY 4 artiklan d ja f alakohdassa tarkoitettuja olennaisia vaatimuksia. Viittaus standardiin on liitteessä.
2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 91/263/ETY 4 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (3) ja 89/336/ETY (4) vaatimukset.
3 artikla
Direktiivin 91/263/ETY 9 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen 2 artiklan 1 kohdassa tarkoitettua yhdenmukaistettua standardia tai varmistettava sen käyttö vuoden kuluessa tämän päätöksen tekemisestä.
4 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä syyskuuta 1997.

Labels: 12
7
15